**Referat fra bestyrelsesmøde den 27.04.2021**

Til stede:  
Bestyrelse: Camilla, Mette A., Mette G., Mette H., Pernille, Julie, Inge, Anni  
Personale: Maria, Lisa

* Nyt fra stalden
  + Fold – Ombytning af vallak og hoppe fold er forløbet fint. Vallak ejerne er stadig ikke tilfredse med ombytningen, da de mener der ikke vil være græs nok på de to folde, til at de benyttes som natfolde. Der er sendt alternative forslag til bestyrelsen.   
    Fra klubbens side ønsker man ikke at hopper og vallakker skal gå op af hinanden på foldene igen.
* Personalesituation
  + Det går rigtig fint. Camilla følger stalden tæt og tages med på råd og vejledning under Marias fravær.
* Corona – hvordan kører rideskoleholdene nu?
  + Det går fint, men der arbejdes på en ny fordeling af holdene, hvorfor der ikke fyldes op på en del af holdene. Det er en langsomlig proces, da eleverne ikke altid har mulighed for at flytte tid og dag til andre hold.
* Status på rideskoleheste og -ponyer
  + Når karantænen er slut, skal de 2 heste i teltstalden retur og den spanske hest. Der vil komme 4 nye heste på prøve. Asterix går på pension 1/6 og kommer tilbage til avler. Det er fortsat svært at finde småponyer.
* Ombygning – er de helt færdige?
  + Vi forventer at det er ved at være på det sidste. Vi følger op på, hvor når det forventes helt færdigt.
* Nyt foder – status
  + Vi har haft afprøvet Kraft Performance Low Starch og Sport Original foder i rideskolen, gennem det sidste stykke tid. Oplevelserne med foderet har været rigtig positive. Vi vil nu igangsætte forhandling af kontrakt med Kraft, for levering af foder til Siloerne. Hvis vi vælger at skifte foderet, vil der som ved sidste ændring for 3 år siden, blive indkaldt til informationsmøde, hvor en foderkonsulent er til stede, og der vil være mulighed for at få lavet individuelle foderplaner. Vi er bekendt med at Blue Horse og Daniel Bachman benytter sig af foder fra Kraft.
* Foderpersonale
  + Der bliver ikke fejet wrap op fra gulvet og givet i poser til pensionærerne. Men noget wrap er meget fint skåret i øjeblikket og kan derfor godt se sådan ud.
* UDENDØRSBANER herunder både springbane og den sorte dressurbane OBS
  + Banerne er meget tørre. Personalet forsøger at prioritere hvilke baner der køres, da vanderen er så lang tid om at køre, at alle baner ikke kan nås hver dag.

Lisa taler med leverandøren af indendørs bundene og får råd og vejledning til, hvordan vi kan optimere bundene udendørs på kort og langsigt.

* Herpes
  + Vi mener ikke vi generelt har et problem med smitte. Vi er hurtige til at begrænse det og har haft lange perioder uden sygdomme.   
    Reglerne for at få en hest ind på BAL er og bliver fremover
    - Temperaturtagning 10 dage op til flytningen
    - Tro og love erklæring på at hesten kommer fra et sted smittefrit staldmiljø.
  + Vi ønsker ikke at sætte krav om Herpes vaccine, da besætningen på BAL ikke er vaccineret.
  + Vi ønsker ikke krav om PCR test, da dette kun er et øjebliksbillede og kan give en falsk tryghed.
* vagtordning/Videoovervågning – status
  + Der er kommet kamera op i dag. Der er kommet 6 stk. op på området. Vagtordningen har kørt en månedstid og fungerer rigtig fint.
* Boksfordelingsprincipper/venteliste
  + Det vil stadig være muligt at være passiv på ventelisten og bevare sin plads
  + De ny regler gælder fra d. 1/6-2021 og vil også omfatte alle dem der står på ventelisten i dag.
  + Det er den person der skal stå på bokskontrakten, som skal være medlem af klubben, for at stå på ventelisten.
* Medlemsmøde – ny dato
  + 12/5 information lægges på FB og hjemmeside
* Arbejdsweekend
  + Der skal lyde en kæmpe stor tak fra bestyrelsen til alle der mødte op og gav en hånd med til arbejdsweekenden. Der blev klaret rigtig mange opgaver og alt ser så flot ud nu.
* Sadel/udstyrsvogn på staldgangene
  + Det er ikke tilladt at have sadelvogne stående på staldgangen mens man rider, af sikkerhedsmæssige årsager. De skal køres ind i egen boks eller stå et sted, hvor hestene ikke kan komme til dem.
* Nye vinduer i gården
  + Pælene ved vandet vil blive rykket, så det bliver muligt at åbne alle dørene.
  + Døren ved solariet skal være lukket, da der ellers opleves træk i A-stalden. Der vil blive sat en seddel på døren til reminder om at lukke den.
* Onsdagsundervisning
  + Der er modtaget tilbagemeldinger fra de ryttere der har redet prøveundervisning om onsdagen. Vi vil indlede kontraktforhandling med Heidi Møller, og vi forventer at kunne tilbyde fast undervisning i dressur om onsdagen fremover.
* Mentaltræning
  + Vi har modtaget en forespørgsel fra Stephan Hrynczuk, som ønsker at blive tilknyttet som klubbens mentaltræner. Vi vil gå i nærmere dialog, for at høre, hvad dette præcis indebærer.
* Økonomi v. Julie
  + Økonomien viser pt. et større underskud, da vi har foretaget store anlægsinvesteringer i starten af året. Vi er stadig ikke fyldte hold på rideskolen og ligger under budget. Der er planlagt flere sommeraktiviteter som stævner, ridelejr osv. som forventes at give et kapitalindskud.
  + Der vil igen komme ny bogholder og ny lønmedarbejder hos ECIT, da de nuværende har sagt op hos dem.
* Køkkenudvalget
  + Anne H. har valgt at trække sig fra posten i køkkenudvalget. Vi søger med lys og lygte efter en, som har lysten til at løbe med stafetten fremover vedr. indkøb og koordinering under stævner og andre arrangementer.
* Regler vedr. indflytning af ungheste
  + Det besluttes, at det fremover ikke vil være muligt at flytte en hest til BAL, før det år, hvori hesten fylder 3 år.
* Indkomne mails
  + Alle indkomne mails er behandlet på mødet og vil blive besvaret.